Ραχίμα Μπάνου

Η Ραχίμα Μπάνου Μπεγκούμ (Βεγγαλικά: রহিমা বানু বেগুম, γεννήθηκε στις 16 Οκτωβρίου 1972) είναι το τελευταίο γνωστό άτομο που έχει μολυνθεί από την φυσική ευλογιά Variola major, η πιο θανατηφόρα ποικιλία της νόσου.

Η ασθένεια 
Η περίπτωση αναφέρθηκε στις 16 Οκτωβρίου 1975, όταν η Μπάνου ήταν τριών ετών, και ζούσε στο χωριό Κουράλια στη νήσο Μπόλα στην Μπανγκλαντεσιανή επαρχία Μπαρισάλ. Η περίπτωσή της αναφέρθηκε από ένα οχτάχρονο κορίτσι, την Μπιλκισουνέσα, η οποία αμείφθηκε με 250 τάκα. Οι πληροφορίες σχετικά με την υπόθεση διαβιβάστηκαν μέσω τηλεγραφήματος στον Δ. Α. Χέντερσον, που ηγήθηκε της εκστρατείας του Παγκόσμιου Οργανισμού Υγείας (ΠΟΥ) για την εξάλειψη της νόσου. Η ομάδα του ΠΟΥ έφτασε και φρόντισε τη Μπάνου, η οποία ανάρρωσε πλήρως. Στις 24 Νοεμβρίου 1975 κηρύχθηκε απαλλαγμένη από τον ιό. Δείγματα του ιού από το σώμα της μεταφέρθηκαν στο γραφείο του CDC στην Ατλάντα, όπου σήμερα είναι αποθηκευμένα μαζί με εκατοντάδες άλλα δείγματα. Κάθε άτομο που ήρθε σε επαφή με τα μολυσμένα άτομα εμβολιάστηκε, ενώ το νησί ερευνήθηκε για την εύρεση άλλων ατόμων που θα μπορούσαν ακόμα να μολυνθούν. Το δείγμα της είναι επίσημα γνωστό ως Μπανγκλαντές 1975, ενώ ανεπίσημα είναι γνωστό ως δείγμα Ραχίμα.

Ύστερα χρόνια 
Η Μπάνου δημιούργησε εισόδημα για την οικογένειά της ποζάροντας σε φωτογραφίες. Σε συνέντευξή το 2009, η Μπάνου δήλωσε ότι είχε αποκτήσει τέσσερα παιδιά αφού παντρεύτηκε έναν αγρότη στην ηλικία των 18 ετών. Δήλωσε επίσης ότι οι χωρικοί και τα πεθερικά της δεν την αντιμετώπισαν καλά επειδή είχε υποφέρει από την ευλογιά.

Δείτε επίσης 

 Αλί Μαοόυ Μααλίν, το τελευταίο πρόσωπο που μολύνθηκε από την φυσική ευλογιά Variola minor.
 Τζάνετ Πάρκερ, Βρετανή ιατρική φωτογράφος, το τελευταίο γνωστό άτομο που πέθανε από ευλογιά.

Παραπομπές

Εξωτερικοί σύνδεσμοι 

 Το χωριό της Κουράλια

Μπανγκλαντεσιανοί